pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-จ้างงาน "วัยเก๋า"...มีตำแหน่งรองรับ 1,466 อัตรา
วันศุกร์ที่ 7 สิงหาคม 2563
จ้างงาน "วัยเก๋า"...มีตําแหน่งรองรับ 1,466 อัตรา
--
#ไทยคู่ฟ้าผู้สูงวัยหลาย ๆ คน ยังมีไฟในการทํางาน รัฐบาลโดยกระทรวงแรงงานเล็งเห็นถึงคุณค่า ความรู้ความสามารถของผู้สูงวัย จึงเปิดโอกาสให้ผู้สูงวัยมีงานทํา เช่น กิจกรรม 1 อําเภอ 1 ภูมิปัญญา การจ้างผู้สูงวัยในศูนย์บริการจัดหางานเพื่อคนไทย เป็นต้น และยังส่งเจ้าหน้าที่ลงพื้นที่สํารวจความต้องการประกอบอาชีพของผู้สูงวัยด้วย
.
จากข้อมูลล่าสุดมีตําแหน่งงานว่างรองรับกลุ่มแรงงานผู้สูงอายุ 1,466 อัตรา เป็นตําแหน่งด้านการผลิตมากที่สุด รองลงมาเป็น พนักงานดูแลความปลอดภัย แม่บ้าน พนักงานบริการลูกค้า เสมียนพนักงานทั่วไป สําหรับผู้สูงอายุที่สนใจทํางาน สามารถสมัครงานกับกรมการจัดหางานได้ตั้งแต่วันนี้ – ก.ย. 63 ผ่านช่องทาง ดังนี้
.
- สํานักงานจัดหางานจังหวัดทุกจังหวัด
- สํานักงานจัดหางานกรุงเทพมหานครพื้นที่ 1 - 10
- ศูนย์บริการจัดหางานเพื่อคนไทย (Smart Job center) อาคาร 3 ชั้น ด้านหน้ากระทรวงแรงงาน ถ.มิตรไมตรี เขตดินแดง กรุงเทพฯ
- โทร.สายด่วนกระทรวงแรงงาน 1506 กด 2
รัฐบาลไทย-ข่าวทำเนียบรัฐบาล-รมช.มนัญญา เยี่ยมชมแปลงนาสาธิตร่วมอนุรักษ์วิถีดั้งเดิม
วันจันทร์ที่ 2 มีนาคม 2563
รมช.มนัญญา เยี่ยมชมแปลงนาสาธิตร่วมอนุรักษ์วิถีดั้งเดิม
รมช.มนัญญา เยี่ยมชมแปลงนาสาธิตร่วมอนุรักษ์วิถีดั้งเดิม อําเภอนาโยง จังหวัดตรัง
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมด้วยนายพิเชษฐ์ วิริยะพาหะ อธิบดีกรมส่งเสริมสหกรณ์ และคณะตรวจเยี่ยมแปลงเกษตรสหกรณ์การเกษตรนาโยง จํากัด ณ สหกรณ์การเกษตรนาโยง อําเภอนาโยง จังหวัดตรัง
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวว่า จากการลงพื้นที่ต่างๆที่ผ่านมา จะเห็นว่า ประเทศไทยมีสินค้าทางการเกษตรที่มีคุณค่าและคุณประโยชน์มากมาย ซึ่งยังขาดในด้านการประชาสัมพันธ์ ยกตัวอย่าง ข้าวเบาช่อม่วง พริกไทยพันธุ์ปะเหลียน ซึ่งเป็นพันธุ์พื้นเมืองที่ต้องร่วมกันอนุรักษ์และพัฒนายกระดับมาตรฐานให้เข้าสู่ระบบซูเปอร์มาร์เก็ตสหกรณ์ ขยายไปสู่การจัดจําหน่ายทั้งในและต่างประเทศ โดยหากขาดอุปกรณ์เครื่องมือ หรือมีปัญหาด้านการพัฒนาเมล็ดพันธุ์ ทางกระทรวงเกษตรและสหกรณ์ พร้อมสนับสนุนให้หน่วยงานที่เกี่ยวข้องเข้าไปใหั
ความรู้และพัฒนาอย่างเต็มกําลัง
ในการนี้รัฐมนตรีช่วยว่าการกระทรวงเกษตรและสหกรณ์ ได้พบปะพี่น้องเกษตรกร และเยี่ยมชมจุดเรียนรู้วิถีทํานาแบบดั้งเดิม พร้อมทั้งการสาธิตการนวดข้าว การสีข้าวด้วยครกสีและครกตําข้าว และการฝัดข้าวด้วยกระด้ง เพื่อนําเสนอวิถีชีวิตชาวนาในแบบดั้งเดิม ซึ่งเป็นภูมิปัญญาและวัฒนธรรมพื้นถิ่น จากนั้นได้เยี่ยมชมกิจกรรมการส่งเสริมอาชีพ โดยสหกรณ์ได้ส่งเสริมสมาชิกปลูกพืชแซมในสวนยางพารา ได้แก่ กาแฟ ลูกเดือย สาคู ซึ่งได้มีการสาธิตการแปรรูปกาแฟ ลูกเดือยและสาคู
นอกจากนี้สหกรณ์การเกษตรนาโยง ได้มีกิจกรรมชวนให้เกษตรที่อยู่ใกล้เคียงให้หวนกลับมาทํานาปลูกข้าว เนื่องจากแต่เดิมเป็นที่รกร้าง โดยสหกรณ์การเกษตรนาโยง จํากัด จะเป็นผู้สนับสนุนด้านเมล็ดพันธุ์ วิชาการ หรือเทคโนโลยีให้ฟรี พื่อต้องการให้อําเภอนาโยง กลับมาเป็นพื้นที่มีการทํานาปลูกข้าวมากที่สุดของจังหวัดตรัง และเน้นการปลูกข้าวปลอดภัยไร้สารเคมี และเมื่อถึงฤดูเก็บเกี่ยวในเดือนมกราคม สหกรณ์ได้จัดกิจกรรมลงแขก เชิญชวนหน่วยงานราชการ ชาวบ้านและนักเรียนร่วมกิจกรรมเก็บเกี่ยวข้าวด้วยมือ โดยใช้แกะ ซึ่งเป็นเครื่องมือที่ใช้ในการเก็บข้าวของทางภาคใต้ เป็นการอนุรักษ์การทํานาแบบดั้งเดิมของชาวปักษ์ใต้ให้คงอยู่ถึงรุ่นลูกหลานต่อไปในอนาคต ซึ่งข้าวจากแปลงนาสาธิต สหกรณ์จะนําไปสีเป็นข้าวขาวและข้าวกล้องปลอดสาพิษ วางจําหน่ายที่ร้านค้าของสหกรณ์การเกษตรนาโยง จํากัด เพื่อจําหน่ายให้กับสมาชิกสหกรณ์และผู้บริโภคทั่วไป
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-รฟม. พร้อมเยียวยาผู้ใช้บริการจอดรถรายเดือน เนื่องจากสถานการณ์การแพร่ระบาดของเชื้อไวรัสโควิด-19 [กระทรวงคมนาคม]
วันศุกร์ที่ 10 เมษายน 2563
รฟม. พร้อมเยียวยาผู้ใช้บริการจอดรถรายเดือน เนื่องจากสถานการณ์การแพร่ระบาดของเชื้อไวรัสโควิด-19 [กระทรวงคมนาคม]
รฟม. พร้อมเยียวยาผู้ใช้บริการจอดรถรายเดือน เนื่องจากสถานการณ์การแพร่ระบาดของเชื้อไวรัสโควิด-19
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) เปิดเผยว่า รฟม. ตระหนักถึงสิทธิ์ของผู้ใช้บริการที่จอดรถรายเดือนในแนวสายทางรถไฟฟ้ามหานคร (รถไฟฟ้า MRT) ซึ่งต้องเสียโอกาสในการใช้บริการนํารถยนต์มาจอด
นับตั้งแต่วันที่ 26 มีนาคม 2563 ที่ประกาศสถานการณ์ฉุกเฉินในทุกเขตท้องที่ทั่วราชอาณาจักรมีผลบังคับใช้เป็นต้นมา จึงได้ออกประกาศ รฟม. ณ วันที่ 7 เมษายน 2563 เพื่อเยียวยาผู้ใช้บริการจอดรถรายเดือนของ รฟม. โดยให้ผู้ใช้บริการได้รับการชดเชยระยะเวลาจอดรถตามจํานวนวันที่คงเหลือหลังวันที่ 26 มีนาคม 2563 และผู้ใช้บริการจะได้รับการรักษาสิทธิ์จอดรถรายเดือน สามารถต่ออายุจอดรถรายเดือนได้จนกว่าสถานการณ์จะกลับสู่สภาวะปกติ
ทั้งนี้ รฟม. ได้เปิดให้บริการที่จอดรถรายเดือนในแนวสายทางรถไฟฟ้ามหานคร สายเฉลิมรัชมงคล (MRT สายสีน้ําเงิน) ได้แก่ อาคารจอดแล้วจร 2 แห่ง ที่สถานีลาดพร้าว และสถานีหลักสอง ลานจอดแล้วจร 7 แห่ง ที่สถานีรัชดาภิเษก สถานีศูนย์วัฒนธรรมแห่งประเทศไทย (2 ลาน) สถานีพระราม 9 สถานีศูนย์การประชุมแห่งชาติสิริกิติ์ (2 ลาน) และสถานีสามย่าน และที่จอดรถรายเดือนในแนวสายทางรถไฟฟ้ามหานคร สายฉลองรัชธรรม (MRT สายสีม่วง) ได้แก่
อาคารจอดแล้วจร 4 แห่ง ที่สถานีคลองบางไผ่ สถานีสามแยกบางใหญ่ สถานีบางรักน้อยท่าอิฐ และสถานีแยกนนทบุรี 1 รวมถึงที่จอดรถรายเดือนในแนวสายทางรถไฟฟ้าสายสีเขียว ช่วงแบริ่ง - สมุทรปราการ คือ ลานจอดแล้วจรที่สถานีเคหะสมุทรปราการ
สามารถติดต่อสอบถามเพิ่มเติมได้ที่ห้องออกบัตรรายเดือนที่ใช้บริการในแต่ละโครงการ
-รถไฟฟ้ามหานคร สายเฉลิมรัชมงคล (MRT สายสีน้ําเงิน) 0 2513 1895 (ตลอด 24 ชั่วโมง)
-รถไฟฟ้ามหานคร สายฉลองรัชธรรม (MRT สายสีม่วง) 063 583 2290(ตลอด 24 ชั่วโมง)
- โครงการรถไฟฟ้าสายสีเขียว ช่วงแบริ่ง-สมุทรปราการ (BTS สถานีเคหะ) 092 271 7444(ตลอด 24 ชั่วโมง)
ติดตามข้อมูลอื่นๆได้ผ่ารทางเว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
call center : 0 2716 4044 (จันทร์-ศุกร์ 08.00 - 17.00 น.)
รัฐบาลไทย-ข่าวทำเนียบรัฐบาล-กรมบัญชีกลางเริ่มจ่ายเงินสงเคราะห์แก่ผู้สูงอายุที่มีบัตรสวัสดิการแห่งรัฐ 15 ส.ค. 61
วันพุธที่ 15 สิงหาคม 2561
กรมบัญชีกลางเริ่มจ่ายเงินสงเคราะห์แก่ผู้สูงอายุที่มีบัตรสวัสดิการแห่งรัฐ 15 ส.ค. 61
กรมบัญชีกลางจ่ายเงินสงเคราะห์เพื่อการยังชีพแก่ผู้สูงอายุที่มีรายได้น้อยที่ได้รับสิทธิในโครงการลงทะเบียนเพื่อสวัสดิการแห่งรัฐ ปี 2560 ของเดือน ก.ค. - ส.ค. 61 เข้ากระเป๋าเงินอิเล็กทรอนิกส์ (e-Money) ในบัตรสวัสดิการแห่งรัฐ รวมกว่า 673 ล้านบาท
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางได้จ่ายเงินสงเคราะห์เพื่อการยังชีพแก่ผู้สูงอายุที่มีรายได้น้อยที่ได้รับสิทธิในโครงการลงทะเบียนเพื่อสวัสดิการแห่งรัฐ ปี 2560 ตามที่คณะกรรมการบริหารกองทุนผู้สูงอายุได้พิจารณาอนุมัติอัตราการจ่าย และมีระยะเวลาการจ่ายตั้งแต่เดือนกรกฎาคม – กันยายน 2561 โดยผู้มีสิทธิที่มีบัตรสวัสดิการแห่งรัฐจะได้รับเงินสงเคราะห์ มีดังนี้ (1) ผู้สูงอายุที่มีรายได้ไม่เกิน 30,000 บาทต่อปี ได้รับเงินสงเคราะห์ฯ เดือนละ 100 บาท และ (2) ผู้สูงอายุที่มีรายได้เกินกว่า 30,000 บาทต่อปี ได้รับเงินสงเคราะห์ฯ เดือนละ 50 บาท กรมบัญชีกลางจะโอนเงินเข้ากระเป๋าเงินอิเล็กทรอนิกส์ (e-Money) ในบัตรสวัสดิการแห่งรัฐของผู้มีสิทธิทุกวันที่ 15 ของเดือน กรณีตรงกับวันหยุดราชการ จะเลื่อนวันจ่ายเงินสงเคราะห์เพื่อการยังชีพแก่ผู้สูงอายุฯ เป็นวันทําการก่อนวันหยุดราชการ สําหรับงวดแรกจ่ายเงินลงบัตรสวัสดิการแห่งรัฐในวันที่ 15 สิงหาคม 2561 โดยผู้มีสิทธิที่มีอายุครบ 60 ปีบริบูรณ์ ตั้งแต่วันที่ 30 มิถุนายน 2561 เป็นต้นไป จะได้รับเงินตามสิทธิ (50/100 บาท) 2 เดือน (กรกฎาคม – สิงหาคม) และผู้มีสิทธิที่มีอายุครบ 60 ปีบริบูรณ์ ตั้งแต่วันที่ 31 กรกฎาคม 2561 เป็นต้นไป จะได้รับเงินตามสิทธิ (50/100 บาท) 1 เดือน (สิงหาคม)
อธิบดีกรมบัญชีกลาง กล่าวต่อว่า กรมบัญชีกลางได้ประมวลผลข้อมูลการจ่ายเงินสงเคราะห์เพื่อการยังชีพให้แก่ผู้สูงอายุฯ มีจํานวนทั้งสิ้น 3.66 ล้านราย เป็นเงินทั้งสิ้น 673.21 ล้านบาท โดยเบิกจ่ายเงินสงเคราะห์ฯ ของเดือนกรกฎาคมและเดือนสิงหาคม จากบัญชีกองทุนผู้สูงอายุสําหรับภาษีสรรพสามิตและสุรายาสูบ ทั้งนี้ ผู้มีสิทธิสามารถถอนเงินที่โอนเข้าบัตรสวัสดิการแห่งรัฐเป็นเงินสดได้ผ่านตู้ ATM ของ บมจ.ธนาคารกรุงไทย และสาขาของ บมจ.ธนาคารกรุงไทย กรณีมีเงินคงเหลือของเดือนที่ผ่านมา สามารถสะสมในเดือนถัดไปได้ สําหรับผู้มีสิทธิที่เริ่มใช้บัตรสวัสดิการแห่งรัฐในการถอนเงินสดเป็นครั้งแรก จะต้องใช้รหัส 6 หลัก เพื่อทํารายการถอนเงิน โดยรหัสดังกล่าว คือเลขประจําตัวประชาชน 6 หลักสุดท้ายบนหน้าบัตร ผู้มีสิทธิจะต้องเปลี่ยนรหัส 6 หลักเดิมจากตู้ ATM ของ บมจ.ธนาคารกรุงไทย หรือสาขาของ บมจ.ธนาคารกรุงไทยก่อน จึงจะสามารถถอนเงินสงเคราะห์เพื่อการยังชีพแก่ผู้สูงอายุฯ จากบัตรสวัสดิการแห่งรัฐได้ โดยเงินขั้นต่ําที่จะถอนจาก ATM ได้ คือ 100 บาท และควรเก็บรักษารหัสไว้อย่างดีเพื่อความปลอดภัยด้วย
รัฐบาลไทย-ข่าวทำเนียบรัฐบาล-รปอ.วรวรรณ ประชุมความคืบหน้าโครงการผลิตหน้ากากผ้าเพื่อลดปัญหาการขาดแคลนหน้ากากอนามัย
วันพฤหัสบดีที่ 9 เมษายน 2563
รปอ.วรวรรณ ประชุมความคืบหน้าโครงการผลิตหน้ากากผ้าเพื่อลดปัญหาการขาดแคลนหน้ากากอนามัย
นางวรวรรณ ชิตอรุณ รองปลัดกระทรวงอุตสาหกรรม  ประชุมความคืบหน้าโครงการผลิตหน้ากากผ้าเพื่อลดปัญหาการขาดแคลนหน้ากากอนามัย ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
วันนี้ (9 เม.ย. 63) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการกํากับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัยและป้องกันการระบาดของโรคติเชื้อไวรัสโคดรนา 2019 (COVID-19) แก่ประชาชน เพื่อรับฟังรายงานความคืบหน้าของโครงการฯ โดยมี นายเดชา จาตุธนานันท์ นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม และผู้บริหารกระทรวงอุตสาหกรรม ร่วมด้วย ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-อย่าลืมสวมหน้ากากอนามัยทุกครั้งก่อนออกจากบ้าน
วันพฤหัสบดีที่ 23 เมษายน 2563
อย่าลืมสวมหน้ากากอนามัยทุกครั้งก่อนออกจากบ้าน
การสวมหน้ากากอนามัยเป็นหนึ่งในวิธีป้องกันเชื้อไวรัสโควิด-19 ได้ดีที่สุด
รัฐบาลไทย-ข่าวทำเนียบรัฐบาล-อนุทิน เร่งพัฒนาเทคโนโลยีสุขภาพเพิ่มคุณภาพระบบบริการ ลดความแออัดในโรงพยาบาล
วันพฤหัสบดีที่ 1 สิงหาคม 2562
อนุทิน เร่งพัฒนาเทคโนโลยีสุขภาพเพิ่มคุณภาพระบบบริการ ลดความแออัดในโรงพยาบาล
รองนายกรัฐมนตรีและรัฐมนตรีว่าการกระทรวงสาธารณสุข เร่งพัฒนาเทคโนโลยีในระบบบริการ เพิ่มความสะดวกสบายประชาชน ง่ายต่อการเข้าถึงการรักษา ลดความแออัดในโรงพยาบาลใหญ่
รองนายกรัฐมนตรีและรัฐมนตรีว่าการกระทรวงสาธารณสุข เร่งพัฒนาเทคโนโลยีในระบบบริการ เพิ่มความสะดวกสบายประชาชน ง่ายต่อการเข้าถึงการรักษา ลดความแออัดในโรงพยาบาลใหญ่
วันนี้ (1 สิงหาคม 2562) ที่โรงพยาบาลตรัง นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขพร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และผู้บริหารกระทรวงสาธารณสุข ลงพื้นที่ตรวจเยี่ยมให้กําลังใจเจ้าหน้าที่ในการปฏิบัติงาน พร้อมสนับสนุนการทํางาน และให้สัมภาษณ์ว่า กระทรวงสาธารณสุข มีนโยบายให้สถานบริการนําเทคโนโลยีมาใช้เพิ่มคุณภาพระบบบริการและความสะดวกสบายในการรับบริการของประชาชน ช่วยให้เจ้าหน้าที่ทํางานได้ง่ายและรวดเร็วขึ้น เพื่อลดความเหลื่อมล้ําของคุณภาพการบริการ ลดภาระการเดินทางไปสถานพยาบาล และลดความแออัดในโรงพยาบาลใหญ่ เช่นที่โรงพยาบาลตรัง ได้นําเทคโนโลยีมาใช้ในการบริหารจัดการและงานบริการแผนกผู้ป่วยนอกอย่างเต็มรูปแบบ สามารถลดขั้นตอนบริการจาก 12 ขั้นตอน เหลือ 6 ขั้นตอน พัฒนาฉลากยาพูดได้ด้วยการสแกนคิวอาร์โค๊ดที่ ซองยา รวมทั้งเริ่มบริการจัดส่งยาทางไปรษณีย์สําหรับผู้ป่วยที่ใช้ยาเดิมโดยไม่ต้องพบแพทย์ ช่วยลดภาระการเดินทาง เป็นแบบอย่างที่ดีให้กับโรงพยาบาลอื่น
ทั้งนี้ ประชาชนสามารถนัดคิวตรวจรักษาล่วงหน้าผ่านเว็บไซต์ หรือไลน์ แอปพลิเคชัน MOPH Connectซึ่งจะแจ้งเตือนคิวนัดล่วงหน้า 1 วัน เมื่อมารับบริการที่แผนกผู้ป่วยนอก ใช้บัตรประชาชนลงทะเบียนผู้ป่วยผ่าน “ตู้อัจฉริยะ” (Kiosks) สามารถรับบัตรคิวอัตโนมัติ ตรวจสอบนัด สิทธิการรักษา มีระบบการแจ้งเตือนคิวรับบริการ รับยา ค่าใช้จ่ายผ่าน Line Notify ผู้ป่วยไม่ต้องกังวลและสามารถทํากิจกรรมอื่นได้ระหว่างรอคิว เมื่อสแกนคิวอาร์โค๊ดที่ซองยา ผู้ป่วยสามารถรับฟังการใช้ยาที่ได้รับผ่าน smart phone ซึ่งมี 4 ภาษา จํานวน 13 ชื่อยา 37 รายการ รวมทั้งมีบริการคลินิกแพทย์เฉพาะทางนอกเวลา และคลินิกหมอครอบครัวอีก 6 แห่งกระจายอยู่ในชุมชนเมือง เป็นเครือข่ายเชื่อมโยงข้อมูลการส่งต่อรักษากับโรงพยาบาลตรังโดยให้บริการตรวจโรคทั่วไป อาชีวเวชกรรม แพทย์แผนไทยและแพทย์ทางเลือก นอกจากนี้ ได้เปิดบริการจัดส่งยาทางไปรษณีย์สําหรับกลุ่มผู้ป่วยเรื้อรัง คลินิกอายุรกรรม โรคประสาท เพื่อลดภาระการเดินทาง และลดความแออัดในโรงพยาบาล ซึ่งปกติมีผู้เข้ารับบริการถึง 2,200 – 2,300 คนต่อวัน
นอกจากนี้ ได้เยี่ยมชมการดําเนินงานโรงพยาบาลส่งเสริมสุขภาพตําบลนาโยงใต้ ซึ่งเป็นหน่วยปฐมภูมิในทีมคลินิกหมอครอบครัวโรงพยาบาลส่งเสริมสุขภาพตําบลโคกหล่อ เครือข่ายโรงพยาบาลตรัง ให้บริการงานรักษาพยาบาล ส่งเสริมสุขภาพ ควบคุมโรค คลินิกพิเศษโรคเรื้อรัง ทันตกรรม แพทย์แผนไทยและกายภาพบําบัด ให้กับชาวบ้านในชุมชน ให้เข้าถึงการบริการและลดการไปรับบริการในโรงพยาบาลที่ไม่จําเป็น
************************************** 1 สิงหาคม 2562
รัฐบาลไทย-ข่าวทำเนียบรัฐบาล-รองโฆษกรัฐบาล เผย รัฐบาลตั้งเจ้าพนักงานคุมโรค รวมกำนัน ผู้ใหญ่บ้าน ช่วยกันเฝ้าระวังโควิด-19
วันเสาร์ที่ 14 มีนาคม 2563
รองโฆษกรัฐบาล เผย รัฐบาลตั้งเจ้าพนักงานคุมโรค รวมกํานัน ผู้ใหญ่บ้าน ช่วยกันเฝ้าระวังโควิด-19
รองโฆษกรัฐบาล เผย รัฐบาลตั้งเจ้าพนักงานคุมโรค รวมกํานัน ผู้ใหญ่บ้าน ช่วยกันเฝ้าระวังโควิด-19
วันที่ 14 มี.ค.63 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ภายหลังศูนย์บริหารสถานการณ์โควิด-19 ที่มี พล.อ.ประยุทธ์ จันทร์โอชา นายกรัฐมนตรีและ รมว.กลาโหม เป็นประธาน เห็นชอบให้ปรับมาตรการเฝ้าระวังการแพร่ระบาดเชื้อไวรัสโควิด-19 โดยให้ผู้ที่เดินทางกลับจากประเทศกลุ่มเสี่ยง ที่ผ่านกระบวนการคัดกรองแล้วไม่พบไข้ ให้กลับไปเฝ้าดูอาการ 14 วัน ยังบ้านพักตามภูมิลําเนา โดยจะมีบุคลากรทางการแพทย์ ไปตรวจเยี่ยมเป็นประจําทุกวันจนครบ 14 วัน
ล่าสุด นายอนุทิน ชาญวีรกูล รองนายกรัฐมนตรีและ รมว.สาธารณสุข ลงนามในประกาศกระทรวงสาธารณสุข แต่งตั้งเจ้าพนักงานควบคุมโรคติดต่อตามพระราชบัญญัติโรคติดต่อ พ.ศ. 2558 ฉบับที่ 3 และ 4 พ.ศ. 2563 มีผลบังคับใช้แล้ววันนี้ (14 มี.ค.) ซึ่งนอกจากจะมีผู้บริหารระดับสูงและเจ้าหน้าที่ของกระทรวงสาธารณสุขแล้ว ยังหมายรวมถึงข้าราชการในสังกัดกระทรวงมหาดไทย ไม่ว่าจะเป็น ผู้ว่าราชการจังหวัด นายอําเภอ กํานัน ผู้ใหญ่บ้าน แพทย์ประจําตําบล สารวัตรกํานัน ผู้ช่วยผู้ใหญ่บ้าน ฯลฯ รวมถึงข้าราชการสังกัดองค์การบริหารส่วนจังหวัด เทศบาล และองค์การบริหารส่วนตําบล ไม่ว่าจะเป็น นายกองค์การบริหารส่วนจังหวัด นายกเทศมนตรี นายกองค์การบริหารส่วนตําบล ฯลฯ เพื่อร่วมบูรณาการเฝ้าระวังการแพร่ระบาดของไวรัสทุกพื้นที่
น.ส.ไตรศุลี กล่าวว่า สําหรับอํานาจหน้าที่ของเจ้าพนักงานควบคุมโรคติดต่อตาม พ.ร.บ.โรคติดต่อฯ เจ้าพนักงานจะมีอํานาจออกหนังสือเรียกบุคคลใด ๆ มาให้ถ้อยคํา แจ้งข้อเท็จจริง เพื่อเป็นประโยชน์ในการเฝ้าระวัง โดยมีอํานาจในการเข้าไปยังอาคารบ้านเรือนเพื่อประโยชน์ในการตรวจสอบด้วย นอกจากนี้ ในส่วนท้องถิ่น กระทรวงมหาดไทย ได้มอบหมายให้กํานัน ผู้ใหญ่บ้าน ฯลฯ อํานวยความสะดวกแก่บุคคลกลุ่มเสี่ยงที่เดินทางกลับไปเฝ้าระวังอาการยังภูมิลําเนา พร้อมประชาสัมพันธ์ถึงวิธีการป้องกันตัวเองแก่คนในชุมชนด้วย อย่างไรก็ตาม ต้องขอความร่วมมือสําหรับผู้ไปกลับเฝ้าสังเกตอาการไม่ให้สร้างพฤติกรรมเสี่ยงต่อสาธารณะ โดยขอความร่วมมือให้กักตัวอยู่ในที่พักอาศัยเพื่อสังเกตอาการเท่านั้น
รัฐบาลไทย-ข่าวทำเนียบรัฐบาล-ผู้บัญชาการทหารสูงสุดกองทัพแห่งสาธารณรัฐแห่งสหภาพเมียนมา เข้าเยี่ยมคารวะนายกรัฐมนตรี
วันพุธที่ 30 สิงหาคม 2560
ผู้บัญชาการทหารสูงสุดกองทัพแห่งสาธารณรัฐแห่งสหภาพเมียนมา เข้าเยี่ยมคารวะนายกรัฐมนตรี
ผู้บัญชาการทหารสูงสุดกองทัพแห่งสาธารณรัฐแห่งสหภาพเมียนมา เข้าเยี่ยมคารวะนายกรัฐมนตรี
วันนี้ (30 ส.ค.60) เวลา 13.30 น. พลเอก อาวุโส มิน อ่อง ไหล่ ผู้บัญชาการทหารสูงสุดกองทัพแห่งสาธารณรัฐแห่งสหภาพเมียนมา เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีม่วง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พันเอก อธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีแสดงความยินดีที่ทราบว่า ผบ.ทสส เมียนมาได้ร่วมเป็นประธานในการประชุมคณะกรรมการระดับสูงไทย-เมียนมา ครั้งที่ 5 เชื่อมั่นว่าความร่วมมือในกรอบการประชุมดังกล่าวจะเป็นส่วนสําคัญในการยกระดับความสัมพันธ์ระหว่างไทยและเมียนมาให้แน่นแฟ้นยิ่งขึ้น พร้อมแสดงความขอบคุณ ผบ.ทสส. เมียนมา ที่ได้ให้ความช่วยเหลือและบริจาคสิ่งของแก่ผู้ประสบอุทกภัยภาคใต้ของไทยเมื่อช่วงต้นปี 2560
โอกาสนี้ ทั้งสองฝ่ายมีความยินดีที่ไทยและเมียนมาจะฉลองครบรอบ 70 ปี การสถาปนาความสัมพันธ์ทางการทูต ในปี 2561 และยืนยันความพร้อมที่จะทํางานร่วมกันใกล้ชิด เพื่อร่วมกันพัฒนาความสัมพันธ์และส่งเสริมความเข้าใจอันดีระหว่างกันในทุกระดับ
ด้านความมั่นคง นายกรัฐมนตรียินดีที่ความสัมพันธ์ระหว่างกองทัพไทย - เมียนมามีความใกล้ชิด รัฐบาลไทยยืนยันที่จะสนับสนุนความช่วยเหลือในทุกมิติระหว่างสองประเทศ และหวังว่ากลไกต่าง ๆ ที่มีอยู่ในความร่วมมือระหว่างกองทัพไทยกับกองทัพเมียนมา จะดําเนินไปด้วยดี
ความร่วมมือเรื่องชายแดน นายกรัฐมนตรียืนยันว่าไทยจะให้ความร่วมมืออย่างเต็มที่เพื่อส่งเสริมความสงบสุขของประชาชนบริเวณชายแดนไทย-เมียนมา และขอให้เมียนมามองว่าเส้นเขตแดนควรเป็นเส้นแห่งความร่วมมือ โดยประสงค์ให้ทั้งสองฝ่ายร่วมกันเร่งรัดการดําเนินการเพื่อนําไปสู่การเจรจาเปิดจุดผ่านแดนถาวรและพัฒนาพื้นที่บริเวณเส้นเขตแดนต่อไป
สําหรับสถานการณ์ในประเทศเมียนมา นายกรัฐมนตรีกล่าวว่าไทยให้ความเคารพต่อการตัดสินใจของเมียนมา และยินดีที่สถานการณ์เริ่มคลี่คลาย ทั้งนี้ ผบ.ทสส เมียนมา แสดงความขอบคุณนายกรัฐมนตรี พร้อมกล่าวว่าการแก้ไขปัญหาดังกล่าวต้องใช้เวลา โดยอยู่บนพื้นฐานของการสร้างความไว้เนื้อเชื่อใจ
ในการนี้ ผบ.ทสส. เมียนมา แสดงความขอบคุณรัฐบาลไทยที่ให้ความดูแลแรงงานเมียนมาในประเทศไทยเป็นอย่างดี ทั้งในเรื่องการดูแลสิทธิต่างๆ ตามกฎหมายรวมถึงสวัสดิการขั้นพื้นฐาน
ก่อนจบการสนทนาทั้งสองฝ่ายย้ําว่าไทยและเมียนมาพร้อมทํางานร่วมกันอย่างใกล้ชิด เพื่อประโยชน์ของประชาชนทั้ง 2 ประเทศในอนาคต
************************
รัฐบาลไทย-ข่าวทำเนียบรัฐบาล-สธ.ตั้งทีมเฉพาะกิจเจรจาไกล่เกลี่ยปัญหาทางการแพทย์ ลดการฟ้องร้อง
วันจันทร์ที่ 27 สิงหาคม 2561
สธ.ตั้งทีมเฉพาะกิจเจรจาไกล่เกลี่ยปัญหาทางการแพทย์ ลดการฟ้องร้อง
กระทรวงสาธารณสุข ตั้งทีมเฉพาะกิจเคลื่อนที่เร็วเจรจาไกล่เกลี่ย ลดปัญหาข้อขัดแย้งในระบบบริการทางการแพทย์และสาธารณสุข
กระทรวงสาธารณสุขตั้งทีมเฉพาะกิจเคลื่อนที่เร็วเจรจาไกล่เกลี่ย ลดปัญหาข้อขัดแย้งในระบบบริการทางการแพทย์และสาธารณสุข
วันนี้(27 สิงหาคม 2561)ที่โรงแรมเอเชีย แอร์พอร์ท จังหวัดปทุมธานี นายแพทย์มรุต จิรเศรษฐสิริ รองปลัดกระทรวงสาธารณสุข ให้สัมภาษณ์ภายหลังเปิดการประชุมวิชาการเครือข่ายนักสันติวิธีสาธารณสุข กระทรวงสาธารณสุข ประจําปี 2561 “เยียวยา ชดเชย ป้องกัน : ทางออกหรืออุปสรรคของการดําเนินคดีทางการแพทย์” ว่ากระทรวงสาธารณสุข มีนโยบายในการพัฒนาระบบคุณภาพความปลอดภัยของผู้ป่วย (Patient Safety) ลดความเสี่ยงที่เกิดขึ้นจากการบริการสุขภาพให้เหลือน้อยที่สุด โดยได้พัฒนาทีมเฉพาะกิจในการเจรจาไกล่เกลี่ย จัดการความขัดแย้งด้วยสันติวิธี เมื่อมีเหตุการณ์ไม่พึงประสงค์เกิดขึ้น เป็นทีมเคลื่อนที่เร็วเมื่อได้รับรายงานขอความช่วยเหลือในการเจรจาไกล่เกลี่ยได้อย่างมีประสิทธิภาพและทันเหตุการณ์ซึ่งใน 21 ปีที่ผ่านมา (พ.ศ.2539 – 2560) สามารถเจรจาไกล่เกลี่ยกรณีฟ้องร้องคดีแพ่งสําเร็จ 164 คดี จากทั้งหมด 287 คดี
ด้าน ดร.นายแพทย์อิทธิพล สูงแข็ง สาธารณสุขนิเทศก์ เขตสุขภาพที่8 และผู้อํานวยการศูนย์สันติวิธีสาธารณสุข กล่าวว่า ศูนย์สันติวิธีได้ปรับการทํางานโดยเน้นการพัฒนาทักษะ พัฒนาองค์ความรู้ การจัดการความรู้วิจัยและพัฒนาเพื่อให้เกิดความปลอดภัยของผู้ป่วยและลดปัญหาการฟ้องร้อง ควบคู่ไปกับการสร้างเครือข่ายเพื่อนําไปสู่สังคมสมานฉันท์ และเป็นทศวรรษแห่งการพัฒนาคุณภาพบริการและความปลอดภัยของผู้ป่วยและบุคลากรสาธารณสุข (2P Safety) การประชุมครั้งนี้ จัดขึ้นเพื่อเพิ่มศักยภาพและสร้างเครือข่ายนักสันติวิธีสาธารณสุข ทั้งภายใน ภายนอกหน่วยงาน ตลอดจนแลกเปลี่ยนประสบการณ์ ความรู้ ปัญหาที่พบในการเจรจา เตรียมความพร้อมความเข้าใจขั้นตอนการทํางานให้เป็นไปในแนวทางเดียวกัน โดยมีผู้รับผิดชอบงานรับเรื่องร้องเรียนและเจรจาไกล่เกลี่ย ในสํานักงานสาธารณสุขจังหวัด โรงพยาบาลศูนย์ และโรงพยาบาลทั่วไป คณะกรรมการทีมเฉพาะกิจในการเจรจาไกล่เกลี่ย ผู้รับผิดชอบงาน 2P Safetyเข้าร่วมประชุมจํานวน 300 คน
******************** 27 สิงหาคม 2561
รัฐบาลไทย-ข่าวทำเนียบรัฐบาล-สรุปสถิติการเข้าอบรมหลักสูตรการพัฒนาข้าราชการครู สพฐ. ที่ผ่านเกณฑ์การรับรองโดยสถาบันคุรุพัฒนา
วันพุธที่ 16 สิงหาคม 2560
สรุปสถิติการเข้าอบรมหลักสูตรการพัฒนาข้าราชการครู สพฐ. ที่ผ่านเกณฑ์การรับรองโดยสถาบันคุรุพัฒนา
สรุปสถิติการเข้าอบรมหลักสูตรการพัฒนาข้าราชการครู สพฐ. ที่ผ่านเกณฑ์การรับรองโดยสถาบันคุรุพัฒนา
ข่าวสํานักงานรัฐมนตรี426/2560
สรุปสถิติการเข้าอบรมหลักสูตรการพัฒนาข้าราชการครู สพฐ. ที่ผ่านเกณฑ์การรับรองโดยสถาบันคุรุพัฒนา
จากการที่กระทรวงศึกษาธิการได้ประกาศใช้หลักเกณฑ์การประเมินวิทยฐานะและการพัฒนาข้าราชการครูแนวใหม่ "จากพระราชกระแสฯ ... สู่การพัฒนาครูทั้งระบบ"เมื่อวันพุธที่ 5 กรกฎาคม 2560 พร้อมทั้งได้จัดตั้ง "สถาบันคุรุพัฒนา" เพื่อเป็นหน่วยงานในการพัฒนาครูแนวใหม่ โดยจัดหลักสูตรอบรมให้ครูสามารถเลือกได้ตามความต้องการ โดยครูจะได้รับงบประมาณอบรมคนละ 1 หมื่นบาทต่อปีนั้น
จากข้อมูลล่าสุดของสํานักพัฒนาครูและบุคลากรการศึกษาขั้นพื้นฐาน (สพค.) สํานักงานคณะกรรมการการศึกษาขั้นพื้นฐาน (สพฐ.)ซึ่งเป็นหน่วยงานที่รับผิดชอบการลงทะเบียนของครูในการเข้ารับการอบรมในหลักสูตรอบรมต่าง ๆ ซึ่งผ่านเกณฑ์การรับรองโดยสถาบันคุรุพัฒนานับตั้งแต่เปิดระบบลงทะเบียนและติดตามประเมินผลครูผู้เข้ารับการพัฒนา เมื่อวันที่5กรกฎาคม2560จนถึงวันที่15สิงหาคม2560พบว่ามีครูลงทะเบียนในระบบออนไลน์ไปแล้วจํานวน311,425ราย ในจํานวนนี้ได้ลงทะเบียนอบรมสําเร็จแล้ว204,290ราย โดยหลักสูตรที่มีการลงทะเบียนอบรมมากที่สุด คือ"หลักสูตรฝึกอบรมการจัดกิจกรรมเกมการศึกษาจากสื่อนานาชาติ"และหน่วยงานจัดอบรมที่มีการลงทะเบียนอบรมมากที่สุด คือ"ศูนย์บริการวิชาการ มหาวิทยาลัยศรีนครินทรวิโรฒ (มศว)"
รวมทั้งข้อมูลอื่น ๆ ที่น่าสนใจ
สําหรับความพึงพอใจของครูที่เข้ารับการอบรม นับตั้งแต่ที่ได้มีการอบรมหลักสูตรแรกตั้งแต่วันที่20กรกฎาคม2560จนถึงขณะนี้มีหลักสูตรที่จัดอบรมไปแล้วจํานวน1,019หลักสูตร จากจํานวนหลักสูตรที่ผ่านเกณฑ์ทั้งสิ้น1,460หลักสูตร ผลการประเมินโดยครูที่เข้ารับการอบรมจํานวน12,949ครั้งคิดเป็นคะแนนความพึงพอใจเฉลี่ย4.19จาก5คะแนน โดยหลักสูตรที่ได้รับคะแนนการประเมินสูงที่สุดคือ"หลักสูตรการเรียนรู้ตามรอยพระยุคลบาท ในรัชกาลที่9"
นอกจากนี้ มีข้อเสนอแนะต่าง ๆ ที่น่าสนใจ
บัลลังก์ โรหิตเสถียร:สรุป/รายงาน
ขอบคุณข้อมูล:สพค.สพฐ.
รัฐบาลไทย-ข่าวทำเนียบรัฐบาล-ยธ.ให้ความช่วยเหลือด้านกระบวนการยุติธรรมแก่ประชาชน
วันอังคารที่ 20 ธันวาคม 2559
ยธ.ให้ความช่วยเหลือด้านกระบวนการยุติธรรมแก่ประชาชน
พันตํารวจเอก ดุษฎี อารยวุฒิ รองปลัดกระทรวงยุติธรรม รับเรื่องร้องเรียนจากประชาชน
เมื่อวันจันทร์ที่ ๑๙ ธันวาคม ๒๕๕๙ เวลา ๐๙.๓๐ น.
ณ ห้องทํางานกระทรวงยุติธรรม ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พันตํารวจเอก ดุษฎี อารยวุฒิ รองปลัดกระทรวงยุติธรรม
รับเรื่องร้องเรียนจากประชาชน ซึ่งเคยเป็นพยานของกรมสอบสวนคดีพิเศษ
คดีฆาตกรรมในจังหวัดกาฬสินธุ์ ภายหลังจากการถูกยกเลิกเป็นพยานในคดี
ได้ส่งผลกระทบต่อการใช้ชีวิตและถูกคุกคาม
โดยกระทรวงยุติธรรมจะดําเนินการช่วยเหลือให้ได้รับความยุติธรรมต่อไป
รัฐบาลไทย-ข่าวทำเนียบรัฐบาล-ทส. ลงพื้นที่ภาคใต้เพื่อพบปะและรับทราบปัญหาความเดือดร้อนของประชาชน
วันศุกร์ที่ 1 ธันวาคม 2560
ทส. ลงพื้นที่ภาคใต้เพื่อพบปะและรับทราบปัญหาความเดือดร้อนของประชาชน
กระทรวงทรัพยากรธรรมชาติและสิ่งแวดล้อม ลงพื้นที่ภาคใต้พบปะและรับทราบปัญหาความเดือนร้อนของประชาชน พร้อมทั้งร่วมพิธีมอบหนังสืออนุญาตให้เข้าทําประโยชน์หรืออยู่อาศัยในเขตป่าสงวนแห่งชาติ
กระทรวงทรัพยากรธรรมชาติและสิ่งแวดล้อม ลงพื้นที่ภาคใต้พบปะและรับทราบปัญหาความเดือนร้อนของประชาชน พร้อมทั้งร่วมพิธีมอบหนังสืออนุญาตให้เข้าทําประโยชน์หรืออยู่อาศัยในเขตป่าสงวนแห่งชาติ ประกอบด้วย พื้นที่การจัดที่ดินทํากินให้ชุมชน ดังนี้ ๑. ป่าสงวนแห่งชาติ ๑๐ พื้นที่, ๒. ป่าชายเลน ๑ พื้นที่, ๓. ที่ดินในเขตปฏิรูปที่ดิน ๑ พื้นที่ โดยในการนี้ พลเอก ประยุทธ์ จันทร์โอชา นายกรัฐมนตรี ให้เกียรติเป็นประธานในพิธีมอบหนังสือดังกล่าว ให้แก่ผู้ว่าราชการจังหวัด จํานวน ๗ จังหวัดได้แก่ จังหวัดสุราษฎร์ธานี พัทลุง พังงา ระนอง นราธิวาส ตรัง และนครศรีธรรมราช ทั้งนี้ เพื่อให้ประชาชนผู้ยากไร้ได้มีที่อยู่อาศัยและมีที่ดินทํากิน อีกทั้งยังช่วยลดปัญหาการบุกรุกที่ดินของรัฐอีกด้วย
โอกาสนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายพุฒิพงศ์ สุรพฤกษ์ รองเลขาธิการสํานักงานนโยบายและแผนทรัพยากรธรรมชาติและสิ่งแวดล้อม ร่วมในพิธี ณ หอประชุมอาคารเอนกประสงค์ มหาวิทยาลัยเทคโนโลยีศรีวิชัย อําเภอเมือง จังหวัดสงขลา